### Beslutningstema

Socialudvalget skal udpege 1 person blandt udvalgets medlemmer til kontaktrådene indenfor Psykiatri og Handicap. Indstillingerne anbefales overfor Kommunalbestyrelsen.

### Historik

Kontaktrådene er et dialogforum mellem brugere/pårørende og Socialudvalget, hvor der kan drøftes spørgsmål af mere generel karakter vedrørende området. Kontaktrådet kan selv tage spørgsmål af mere generel karakter op til drøftelse og komme med forslag til initiativer, herunder om områdets samarbejde med dets interessenter. Kontaktrådet er et supplement til det samarbejder der løbende er mellem driftsområderne og borgerne/pårørende i samrådene. På samrådsmøderne foregår det løbende samarbejde mellem borgerne, de pårørende og tilbuddets ansatte, og det er her de daglige udfordringer drøftes og løses.

### Sagsfremstilling

Der skal vælges medlemmer til følgende kontaktråd:

* Botilbudsområdet.
* §85-hjemmestøttekorpset samt aktivitets- og beskæftigelsesområdet.
* Sygeplejefagligt område

Jf. retningslinjerne for kontaktrådene for områderne (jf. bilag), skal kontaktrådene bestå af følgende medlemmer:

* 1 bruger/pårørende fra hver enhed. Det skal som udgangspunkt være en bruger, men er der ikke mulighed for dette, vælges en pårørende. Vedkommende er medlem af den pågældende enheds samråd.
* 1 repræsentant udpeget af Kommunalbestyrelsen blandt medlemmer af Socialudvalget.
* 1 repræsentant fra relevant interesseorganisation i forhold til området og den specifikke målgruppe.
* Der udpeges en suppleant for repræsentanten udpeget af Kommunalbestyrelsen blandt medlemmer af Socialudvalget.
* Der vælges suppleanter for pårørenderepræsentanter.
* Områdelederen er sekretær for kontaktrådet.
* Der kan udpeges en repræsentant fra frivillighedsområdet

### Fagchefen for Psykiatri og Handicap indstiller,

|  |
| --- |
| at der udpeges 1 person blandt Socialudvalgets medlemmer til kontaktrådene, og |
| at indstillingerne anbefales overfor Kommunalbestyrelsen.  Beslutning fra Socialudvalget, 11. januar 2022, pkt. 5:  Peter Bertelsen Gad Kontaktråd §85/beskæftigelse.  Josefine Christoffersen for det Sygeplejefaglige område  Nadia Holst kontaktråd for Botilbudsområdet. |

### Beslutning

Indstillingen godkendt.